钦定古今图书集成/明伦汇编/氏族典/第242卷 > 张晖
## 钦定古今图书集成/明伦汇编/氏族典/第242卷 > 张晖

按《宋史张晖传》：“晖，幽州大城人。后唐清泰初，隶控鹤
军，晋开运末为弩手指挥使。汉祖入汴，晖迎于荥阳，
授怀州刺史，改郢州。周广顺初，改沂州。三年，吏民诣
阙举留，俄改冀州。宋初，从征泽潞，为行营壕砦使，先
登陷阵。事平，迁华州团练使。在郡颇有治状。建隆二
年，朝廷议伐蜀，迁凤州团练使。乾德二年，充西川行”
营先锋都指挥使，督兵开大散关路。十二月，至青泥
岭，卒。录其孙永德为三班借职。